Materialije
běła papjera
wodowe barby
tołste seršćowcy
słomički
čorne filcowe pisaki abo třepotate wóčka we wšelakich wulkosćach
stare nowiny
Monsterowa hra:
wjele městna
gymnastikowe rynki
zwónčk abo druhi instrument
Přihot
Blido z nowinami pokryć.
Přewjedźenje
Kóžde dźěćo wuzwoli sej wodowu barbu. Dźěći kapnu ze seršćowcom tołstu kapku barby na łopjeno. Ze słomičku rozduja barbu do wšěch směrow, tak zo so blak rozdźěli. Duja a wjerća při tym łopjeno tak dołho, doniž njejsu ze swojim barbowym monsterom spokojom. To woni wospjetuja, z tym zo łopjeno z małymi a wulkimi monsterami pjelnja. Potom wostanu łopjena k schnyću ležo. Po tym namoluje abo zlěpi kóžde dźěćo na swoje barbowe monstery dwě wóčce.
Monsterowe činitosće
Na kóncu zesydaja so wšě dźěći na zemi do koła. Kóžde dźěćo wumysli sej za sebje wjesołe monsterowe mjeno. Jedne dźěćo stupi so jako prěni monster dosrjedź kruha a praji swoje monsterowe mjeno. Potom pokaza pantomimisce činitosć, kotruž monster lubuje: na štom zalězć, jara wjele jěsć, rady rejować. Tamni spytaja činitosć wuhódać. Štó chce tež raz monster być?
Monsterowa hra
Po tym přewjedźće z dźěćimi sćěhowacu hrajnu aktiwitu, kotraž žadosć dźěći so pohibować wobkedźbuje. Wjacore gymnastikowe rynki leža derje rozdźělene w rumje. Dźělće dźěći do dweju skupinow. Jedna skupina su monstery a tamna skupina su dźěći, kiž před monsterami na wuchowanske kupy (gymnastikowe rynki) ćěkaja.
Monstery pohibuja so křičo a z wulkimi monsterowymi krokami po rumje. Tež dźěći běhaja wokoło. Wone pak su cyle mjelčo a spytaja, monsteram z puća hić. Hdyž zwónčk zazwoni, ćeknu wšě dźěći spěšnje před monsterami na jednu wuchowansku kupu. Na kóždu wuchowansku kupu móže so jenož jedne dźěćo wuchować. Štóž žanu swobodnu kupu njedocpěje, je nětko sam monster. Dźěći, kotrež su monstery popadnyli, přeměnja so tohorunja do šerjacych monsterow.
Potom dźe hra dale. Wšitcy so zaso po rumje pohibuja, w kotrymž honi je nětko hišće wjace monsterow. Štó je so na kóncu hry móhł před monsterami na jednu kupu wuchować?
slv_Latn szl_Latn szl_Latn szl_Latn bos_Latn szl_Latn luo_Latn ces_Latn ces_Latn pol_Latn szl_Latn ces_Latn pol_Latn umb_Latn szl_Latn ces_Latn szl_Latn ces_Latn szl_Latn szl_Latn slk_Latn